‏י"א אלול תשפ"א

‏19 אוגוסט 2021

הורים יקרים,

פתיחת שנת הלימודים השנה חשובה ומשמעותית לכל אחת ואחד מאיתנו.

משרד הבריאות ומשרד החינוך בשיתוף ראשי הרשויות, עמלו על מתווה מיטבי ואחראי שמאפשר לתלמידינו לחזור לשגרה באופן הכי בטוח שאפשר.

בכדי להבטיח סביבת לימוד בטוחה עבור ילדיכם, נקיים החל מהשבוע הבא בדיקות סרולוגיות לילדים בגילאי 12-3.

הבדיקות נועדו כדי לאבחן ילדים הנושאים בגופם כמות מספיקה של נוגדנים, ככל הנראה בעקבות היותם מחלימים מבלי שאובחנו כחולים. המטרה הינה להגדיל את מספר התלמידים שיהיו פטורים מבידוד ולשמור על רצף ושגרת לימודים ולמנוע ככל הניתן אובדן ימי לימוד.

מערך הבדיקות המקדימות לשנת הלימודים הינו פשוט ונוח.

מצ"ב הזמנה לבדיקה סרולוגית באיזור מגוריכם . הבדיקה הינה בדיקת דם פשוטה באמצעות דקירה קלה באצבע, המאפשרת לזהות אם יש או אין נוגדנים לקורונה במערכת החיסונית של ילדכם. ילדים מחלימים יזכו לתו ירוק.

הורים יקרים, יכולתנו כרשות וכקהילת חינוך להתמודד עם הקורונה טמון בשיתוף הפעולה של כל אחד ואחת מכם, ובמידת האמון והכבוד שאנחנו רוכשים זה לזה.

אנחנו פונים אליכם וקוראים לכם להגיע להיבדק!

התשובה לבדיקה הסרולוגית תינתן במקום לאחר 15 דקות. תוצאות הבדיקות החיוביות יועברו למשרד הבריאות וירשמו במערכת כפטורי בידוד.

**היכן מתקיימות הבדיקות?**

הבדיקות מתקיימות בשלושה מתחמים - אולם הספורט החדש בצרעה, אולם הספורט בצור הדסה (רח' דרך השמורה) ותיכון עין נקובא-עין רפא. המתחמים יפעלו בין התאריכים 22/8-2.9 ובין השעות 11:00-19:00

**האם צריך לתאם הגעה מראש?**

לא, רק להגיע בשעות פעילות המתחמים עם אחד ההורים ותעודה מזהה (גם ספח) שלו ושגם הילד או הילדה מופיעים בה

בברכת שנת לימודים פוריה ורצופה לכולנו,

ניב בר-גיא – ראש מנהל החינוך מטה יהודה

טלי אליקים טויטו- מנהלת בית ספר הדסים